ร้านนี้เปิดมานานแล้ว แต่เพิ่งมาปรับปรุงทั้งสูตรและรูปแบบเมื่อเร็วๆนี้ เพื่อให้เข้ากับคนไทยที่ชอบกินอาหารปิ้งย่างในสไตล์ญี่ปุ่น 
 ร้านอยูประมาณหลังห้างแหลมทองบางแสน เข้าทางถนนบางแสนสาย4เหนือ ร้านจะอยู่ซ้ายมือตรงปากซอย3ชัยนิมิตร อีกที ที่จอดรถหน้าร้านน้อยไปหน่อย แต่จอดที่ฝั่งตรงข้ามได้ หน้าร้านเค้ามีหุ่นคินนิคุแมน ถือชามบะหมี่ ใส่กางเกงในสีแดงแป๊ด ยืนเท่ห์อยู่ตรงประตูทางเข้า 
 อ้อร้านเค้าเปิด 4 โมงเย็นถึงสามทุ่มครึ่ง ต้องใช้วิธีการจองโต๊ะล่วงหน้า เพราะในร้านมีโต๊ะแค่ 11 โต๊ะ เบอร์โทร.089-5356833
  ราคาเป็นแบบบุฟเฟต์ หัวละ 329+50 บาท 379 บาท ถ้า 329 จะกินได้ไม่ครบทุกเมนู แนะนำ 379 บาทดีกว่า กินครบเลย ให้เวลาชั่วโมงครึ่ง
  ได้ที่นั่งแล้วก็รีบเปิดเมนูดูเลย โอวมีเนื้อริบอายซะด้วย ปลาแซลม่อนก็มี หมูก็มีนะ เบค่อนพันเห็ดเข็มทอง จดๆๆ สั่งๆๆ โอยน่าชิมหลายอย่างเลย
 สักพักพนักงานก็เอาเตาถ่านมาวางในหลุมที่มีช่องดูดควัน เป็นถ่านอัดที่ไฟแรง ท่าทางจะย่างเนื้อได้สะดุ้งไวดีนะ สั่งน้ำอัญชันมะนาวมาแก้คอแห้งก่อนเลย รสชาติอมเปรี้ยม ถูกใจวัยจี๊ด
  เริ่มปรุงน้ำจิ้ม ที่ว่ารสชาติคนไทยก็ตรงนี้ล่ะ มีน้ำพริกเผา พริกตำ กระเทียมบด น้ำมะนาว และโชยุ ใครขอบรสแบบไหนปรุงเอาเลย ผมชอบเผ็ดเปรี้ยว ระดมพริกตำใส่เยอะหน่อยได้รสชาติกลมกล่อมที่เผ็ดนำเล็กๆ จิ้มกับปิ้งๆย่างๆถูกใจมาก 
 เนื้อต่างๆที่สั่งเริ่มทะยอยมา เนื้อค่อนข้างจะคุณภาพดีมีเกรดสไลด์มาชิ้นใหญ่ พวกเนื้อที่มีมันแทรกนิดๆนั่นย่างแค่พอสุกแล้วจิ้มน้ำจิ้มเข้าปาก โอ้ววว ปากเกือบพองเพราะรีบไปหน่อย เหอๆ เคี้ยวๆๆได้ความนุ่มหอมของเนื้อ ได้รสชาติจี๊ดนิดๆของน้ำจิ้ม โอย รีบย่างอีกชิ้นดีกว่า
 หมูต่างๆก็อร่อยนะเกรดดีๆทั้งนั้น ไม่มีกลิ่นสาบเนื้อนุ่ม กุ้งก็สดมีทั้งกุ้งแม่น้ำและกุ้งทะเล(โอวคัก) ที่นี่เค้าไม่ใช้กุ้งขาวเลยครับเพราะเนื้อไม่อร่อย 
 ปลาแซลม่อนมันเยิ้มเหมาะกับการปิ้งย่าง แต่ถึงอย่างไีรเวลาเนื้อสุกแล้วก็มักจะคีบด้วยตะเกียบยากเพราะมันนิ่ม อ้อ แซลม่อนห่อฟลอยด์นี่ทีเด็ดเลย เป็นเนื้อปลาแซลม่อนที่มีชิ้นเลม่อนวางมา ห้อด้วยฟลอยด์ ย่างเสร็ตลองแกะออกมาหอมเลม่อนมาก ลองคีบเฉพาะเนื้อปลาใส่ปากอื้มหอมสุดๆ แนะนำว่าอย่ากินชิ้นเลม่อนเข้าไปเพราะมันจะขม และก็ควรกินแบบไม่จิ้มน้ำจิ้มดูก่อนจะได้ฟิลของเมนูนี้สุดๆ 
  น้ำซุปก็โอเครนะครับ สั่งมิโซซุปมาชิม ได้รสและกลิ่นสาหร่าย มีเนื้อเต้าหู้ชิ้นเล็กๆ ซดไปจนเกลี้ยง พุงเริ่มจะตึง
  ร้านสไตล์นี้นานๆผมจะได้มาซะที แต่มาแล้วถูกใจไม่ผิดหวังแบบนี้ คงต้องหาโอกาสมาซ้ำซะแล้วล่ะครับ